**OSZTATLAN TANÁRKÉPZÉS**

**A szakdolgozattal kapcsolatos követelmények**

Az osztatlan tanárszakos szakdolgozat témájalehet **orosz szakmódszertani, pedagógiai, pszichológiai vagy diszciplináris** (az orosz szakhoz kapcsolódó irodalomtudományi, nyelvtudományi vagy kultúratörténeti) kutatás.

Diszciplináris témájú szakdolgozat esetén a dolgozat kiegészül egy olyan elemmel (fejezettel), amely bemutatja annak kapcsolódását a tanári tevékenységhez.

**A dolgozat terjedelme 75.000 – 150.000 leütés** (hivatkozások és függelék/mellékletek nélkül)

**A dolgozat nyelve: orosz.**

**Formai követelmények**: A dolgozatot nyomtatva, kötve vagy fűzve kell benyújtani, 12-es betűtípussal, 1,5 sortávolsággal. Baloldali kötésmargó: 3cm, alsó-, felső- és jobboldali margó: 2,5 cm, oldalszám jelölése: középen, alul. Kétoldalas nyomtatás lehetséges. A dolgozathoz csatolandó eredetiségi nyilatkozatot és a témavezető nyilatkozatát bele kell kötni a dolgozatba.

A szakdolgozat elkészítéséhez **témavezető választása kötelező**.

A hallgató szakdolgozati konzulensként az Orosz Nyelvi és Irodalmi Tanszék azon oktatói közül választhat, akik a szakdolgozat választott tudományterületén (oktatásmódszertan, irodalomtudomány, nyelvtudomány, kultúratudomány,) rendszeresen részt vesznek az Orosz Nyelvi és Irodalmi MA szak kurzusainak az oktatásában. Témavezető lehet a Tanszék által kijelölt doktorandusz is. Indokolt esetben a tanszékvezető engedélyt adhat külsős témavezető felkéréséhez.

Igény esetén, személyes megkeresés után, az oktatók témajavaslatokat tesznek a hallgatóknak.

**Javasolt szakmódszertani szakdolgozati témák „Az orosz nyelv és kultúra tanára” osztatlan tanárszakon**

A szakmódszertani témájú szakdolgozat keretében a hallgatók a nyelvi, kommunikatív vagy lingvokulturális kompetencia fejlesztésének egyes kérdéseihez kapcsolódó témákat dolgozhatnak fel.

Például:

* Tankönyvek, oktatási segédanyagok összehasonlító elemzése választott szempontok alapján.
* Egyes nyelvtani alrendszerek (pl. az orosz esetrendszer, az igeszemlélet) didaktikai feldolgozásának lehetőségei a nyelvtanulás különböző szintjein.
* Leíró nyelvtan, funkcionális nyelvtan és kontrasztív nyelvleírás az orosz nyelv tanításában.
* A lexika tanítása a nyelvtanulás különböző szintjein.
* A hallás után értés fejlesztése az orosz nyelvi órán.
* Az olvasás, írás, kiejtés tanítása különböző tankönyvekben.
* A szövegfeldolgozás lehetőségei az orosz nyelvi órán.
* Szépirodalmi szövegek feldolgozása az orosz nyelv oktatásában.
* A magyar anyanyelvű tanulók tipikus nehézségei az orosz nyelv tanulása során.
* A tanulók anyanyelvének és az elsőként tanult idegen nyelvnek a szerepe az orosz nyelv tanításában.
* Országismeret és lingvokulturális ismeretek az orosz nyelvkönyvekben és az orosz nyelvi órán.
* IKT eszközök alkalmazása az orosz nyelv oktatásában.

2018-02-25